ועדת החינוך, התרבות והספורט, כנסת 20, פרוטוקול מספר 463, 2017-07-25 12:30

יעקב מרגי: שלום לכולם, אני מתכבד לפתוח את ישיבת ועדת החינוך, התרבות והספורט של הכנסת, השלישית היום.

יעקב מרגי: ה-25 ביולי, 2017, ב' באב, תשע"ז.

יעקב מרגי: הנושא: הצעת חוק בנימין זאב הרצל (הנצחת זכרו ופועלו) (תיקון מס' 2) (השתתפות במימון פעילות במוסדות ההנצחה), תשע"ז - 2017.

יעקב מרגי: הצעת חוק פרטית של ח"כ דוד ביטן וקבוצת חברי כנסת.

יעקב מרגי: אנחנו, מה שנקרא, ערב שבת בין השמשות.

יעקב מרגי: השבוע זה השבוע האחרון של הכנס.

יעקב מרגי: נותרו לנו בהם שני ימי עבודה.

יעקב מרגי: חקיקה, שזה היום ומחר, ואנחנו מדברים על ההצעה בקריאה ראשונה.

יעקב מרגי: אנחנו מכינים זאת עכשיו בדיון בוועדה לקריאה ראשונה - - -

<קריאה: שנייה.

יעקב מרגי: שנייה ושלישית?

<קריאה: כן.

יעקב מרגי: אה, נכון, העברנו ראשונה.

<קריאה: אתמול בלילה.

יעקב מרגי: אני בדרך כלל מראשונה לשנייה עובר לי חודש וחצי, חצי שנה, שנה.

יעקב מרגי: אתם עשיתם פה יום אחד.

יעקב מרגי: אז זה קריאה שנייה ושלישית.

יעקב מרגי: התבלבלתי, ב-9 במאי, יום הניצחון על ה- - - אנחנו במרתון חקיקה והוועדה הזאת לא מורגלת בחקיקה.

יעקב מרגי: אז קריאה שנייה ושלישית.

יעקב מרגי: אנחנו נפתח כך סבב התייחסויות או שהקראה.

יעקב מרגי: חייבים הקראה?

<מירב ישראלי: אפשר להקריא.

<מירב ישראלי: אני מבינה שיש דיונים לשנות את הנוסח אז - - -

יעקב מרגי: אנחנו נקריא.

יעקב מרגי: נעשה כמנהגנו סבב.

יעקב מרגי: צריך לעשות מימין לשמאל.

<מירב ישראלי: אז כפי שזה אושר בקריאה ראשונה הנוסח הוא כזה: "תיקון סעיף 13 לחוק בנימין זאב הרצל, הנצחת זכרו ופועלו".

<מירב ישראלי: בחוק בנימין זאב הרצל ציון זכרו ופועלו בסעיף 13(א) בסופו יבוא: "ותכלול השתתפות במימון פעילות השוטפת של מוסדות להנצחת זכרו של בנימין הרצל שמפעילה ההסתדרות הציונית העולמית בהר הרצל בירושלים, במוזאון והמדרשה.

<מירב ישראלי: ובכלל זה השתתפות באחזקתם השוטפת ובפעולות הדרכה - - - שמתקיימות בהם.

<מירב ישראלי: וכן השתתפות במימון פעולות נוספות בהר הרצל שהממשלה תחליט עליהן שתבצע ההסתדרות הציונית העולמית".

<מירב ישראלי: זה מה שהוחלט בישיבה הקודמת.

יעקב מרגי: משרד ראש הממשלה, התייחסות.

<אורלי פישמן אורן: עורכת דין אורלי פישמן אורן ממשרד ראש הממשלה.

<אורלי פישמן אורן: כמובן, באופן רשמי אני אומרת שעמדתנו היא כמו שהצגנו אותה בדיון הקודם.

<אורלי פישמן אורן: אבל אנחנו רוצים שוב להדגיש נקודות שהסביר חנן בדיון הקודם, נציג משרד המשפטים.

<אורלי פישמן אורן: הממשלה לא נוהגת לתקצב בחוק גופים שהיא לא שותפה בהנהלה שלהם והיא לא יכולה לפקח על הפעילות שלהם - - - הואיל וכמובן - - - הואיל ובאמת כמו שאמרנו בדיון הקודם - - - אנחנו רק יכולים לנסות ולהסביר באופן כללי את הנקודה.

<אורלי פישמן אורן: אנחנו מבינים שהעניין הוא העברת כספים להסתדרות הציונית לצורך הנצחת הרצל - - -

יעקב מרגי: אנחנו אחרי זה.

יעקב מרגי: תני לי מה ההתייחסות שלך לנוסח.

<אורלי פישמן אורן: אנחנו חשבנו ש- - - ברגע שאנחנו ממסדים התקשרות או מרחיבים את הפטור הייעודי שהורחב כבר בסעיף 11(א) לחוק מעמדן של ההסתדרות הציונית העולמית ושל הסוכנות היהודית בארץ ישראל, אני חושבת שהדבר יכול באמת לתת מענה אמיתי לדרישה ולצרכים של ההסתדרות הציונית בהקשר של הנצחת הרצל בהר הרצל.

<אורלי פישמן אורן: הפטור הייעודי, הפטור לפי סעיף 19(3) בתקנות חובת מכרזים, סעיף 11 א' רבתי לחוק מעמדה של ההסתדרות הציונית העולמית ושל הסוכנות היהודית מבהיר כאן בדיוק מה הן אותן מטרות ציבוריות שלשמן מתקשרים להתקשרות ייעודית עם ההסתדרות הציונית.

<אורלי פישמן אורן: אם מוסיפים בסעיף ב(2) "והנצחת זכרו של בנימין זאב הרצל בהר הרצל" אני חושבת שיש בזה כדי לתת מענה טוב להסתדרות הציונית בהקשר הזה.

יעקב מרגי: תודה.

יעקב מרגי: משרד האוצר.

<ניר אמסל: ניר אמסל מאגף התקציבים.

<ניר אמסל: אדוני היושב ראש, יש פה איזשהו מפגש רצונות שהבעיה פה היא איך אנחנו מנסחים את זה בצורה שגם - - - וזה גם דובר עם יושב ראש הקואליציה, עם חבר הכנסת ביטן, על זה שאנחנו נעשה את זה בתיאום מלא.

<ניר אמסל: זה לא עבר בסופו של דבר ועדת שרים ואני - - -

יעקב מרגי: אנחנו אחרי זה, אמרנו.

<ניר אמסל: האמירה היא פה שההסתדרות הציונית ומשרד ראש הממשלה רוצים לעשות פעילות משותפת להנצחת זכרו של בנימין זאב הרצל בהר הרצל.

<ניר אמסל: בסופו של דבר התקציב להנצחת זכרו של זאב הרצל, זאת אומרת ליישום החוק, חוק הרצל, קיים בתקציב משרד ראש הממשלה ושני הגופים האלה, הממשלה, על ידי משרד ראש הממשלה וההסתדרות הציונית מעוניינים לעשות פעילות משותפת.

<ניר אמסל: השאלה היא איך עושים את זה בצורה נכונה ברמת החקיקה.

<ניר אמסל: בצורה ששני הגופים ידעו לחיות עם זה.

<ניר אמסל: על זה ניסינו לדבר מקודם ואני אמליץ בסוף דבריי אולי שנעשה עוד איזה 10 דקות ניתן לשני הגופים לשבת ביחד כדי לנסות למצות את הדיון בינינו, ראית שדיברנו מקודם.

<ניר אמסל: המטרה הזאת היא זהה ומהנהנים פה גם חבריי מהצד השני של השולחן.

<ניר אמסל: אנחנו מציעים דבר כזה, את הנושא של הצעת החוק כפי שהיא הובאה אתמול, וזה חבריי פה גם מסכימים עם זה, אנחנו יכולים למצות במשפט אחד ולתקן את חוק הרצל במידת הצורך.

<ניר אמסל: אנחנו אומרים שלסעיף 13(א) אם היה נוסף משפט שאומר: "תקציב פעילויות להנצחת זכרו של בנימין זאב הרצל בהר הרצל" זה היה מוסיף למטרת החוק את הפעילות האמורה שאמרנו ששני הגופים רוצים לעשות במשותף.

<ניר אמסל: ככל שיש איזשהי בעיה לעשות את ההתקשרות הזאת אז הוצעה על ידי משרד המשפטים ועל ידי היועצים המשפטיים שלנו גם את האפשרות לתקן את חוק המעמד כך שאפילו הנושא הזה ספציפית יהיה כחלק מהפטור, כחלק מחוק המעמד.

דוד ביטן: לא.

דוד ביטן: חוק המעמד, תקשיבו, יש שם מורשת.

דוד ביטן: זה נושא של הרצל זה מורשת אני לא צריך את התיקון הזה בכלל.

<ניר אמסל: אדוני היושב ראש, אתה צודק.

דוד ביטן: אז מה הכנסת - - -

<ניר אמסל: אני לא משפטן, אני לא יודע להגיד לך פה לפרוטוקול, אתה צודק, זו הפרשנות המשפטית.

<ניר אמסל: יש פה יועצים משפטיים זהו תפקידם - - -

יעקב מרגי: אתה בא ואומר מבחינתך התיקון הזה יאפשר.

<ניר אמסל: מבחינתי אני אומר אם יש צורך לתקן את חוק המעמד ככה שהנושא הזה ספציפית יכנס בצורה מפורשת - - -

דוד ביטן: אפשר אבל זה לא משנה.

דוד ביטן: לא משנה את ה- - -

<ניר אמסל: אדוני היושב ראש- - -

יעקב מרגי: אוקיי שמעתי את ההתייחסות.

<ניר אמסל: אנחנו אמרנו את שני הדברים האלה, כמובן בהסתייגות של חבריי היועצים המשפטיים.

<ניר אמסל: שני הדברים האלה, משפט אחד שמסדיר את הפעילות הספציפית הזאת בסעיף 13(א) לחוק הרצל ואם צריך לתקן את חוק המעמד אז גם את זה אפשר לתקן כדי לאפשר את הנושא הזה ואז ההתקשרות - - -

דוד ביטן: לא, לא.

דוד ביטן: אני התייעצתי פה עם החברה מההסתדרות.

דוד ביטן: זה לא הולך.

יעקב מרגי: ההסתדרות הציונית, יש לכם מה לומר?

<ניר אמסל: נושא נוסף, שנייה, משהו אחד שהפריע לנו וזה גם כן מוסכם על חבריי פה מהצד השני של השולחן.

<ניר אמסל: המטרה היא לבצע פעילויות משותפות ולא לממן את העלויות השוטפות של מים, חשמל, ארנונה, שכר.

<ניר אמסל: לעשות את הפעילות בצורה משותפת, ביחד, בצורה של התקשרות.

<ניר אמסל: זוהי המטרה וזו המטרה של כל - - -

דוד ביטן: זה מוסכם.

דוד ביטן: נוריד את זה, נוריד.

דוד ביטן: אבל מה שאתם מבקשים שינוי בעצם אתם מעכבים את החוק הזה - - - לא לזה התכוונתי.

דוד ביטן: הורדתי לכם את התקציב.

דוד ביטן: עכשיו אתם מביאים לי משהו - - - אם זה המטרה אז אני לא רוצה.

<ניר אמסל: אדוני היושב ראש, חבר הכנסת ביטן, ואני אמרתי את זה מקודם, אני באמצע דבריי אמרתי שאני ממליץ לקחת איזשהו פסק זמן של איזה 10 דקות - רבע שעה כדי שאנחנו נוכל - - -

יעקב מרגי: אני מאמין חמש דקות.

דוד ביטן: שבו ביחד.

<יעקב חגואל: אדוני היושב ראש, אני רוצה להזכיר לוועדה שישבנו כאן אתמול והורדנו פה דברים חשובים כמו סכום.

<יעקב חגואל: אנחנו באנו עם סכום ככה עבר בקריאה הטרומית ואז ביקשתם שנוריד את הסכום, הורדנו את הסכום.

<יעקב חגואל: אתם עכשיו מבקשים שנוריד את ההסתדרות הציונית העולמית מתוך הסיפור הזה ואת האחזקה השוטפת.

<יעקב חגואל: אני חושב שאין לנו בעיה עם האחזקה השוטפת - -

דוד ביטן: זה אני הסכמתי.

<יעקב חגואל: - - יש לנו בעיה עם ההסתדרות הציונית העולמית.

<יעקב חגואל: ומה שאתם מציעים בחוק המעמד זה נחמד, אני חושב שיש לנו את זה בלי קשר למה שאתם - - -

יעקב מרגי: אני מסכים איתך.

יעקב מרגי: חנן.

<חנן ארליך: אני מצטרף לדברים שאמרו פה חבריי, גם אורלי וגם ניר.

<חנן ארליך: אנחנו לא מכירים תקדימים לכך שבחקיקה ראשית מועבר כסף פשוט כתקצוב ישיר בלי שום מנגנונים - - -

יעקב מרגי: הכנסת ה-20, יצרנו הרבה תקדימים.

<חנן ארליך: אני אומר כרגע כנציג - - -

דוד ביטן: מה, איזה תקדים, אין פה שום תקדים.

<חנן ארליך: יש פה תקדים שגוף בר ממשלתי שהוא לא תאגיד סטטוטורי - - -

דוד ביטן: בחטיבה להתיישבות יש חוק - - -

<חנן ארליך: ההסדרים שם הם שונים לחלוטין ואם - - -

דוד ביטן: למה?

דוד ביטן: בגלל ששם זה מיליארדים, פה מדובר בשני מיליון.

<חנן ארליך: החטיבה להתיישבות היא דוגמה שונה לחלוטין.

<חנן ארליך: קודם כל, שם היו החלטות ממשלה קודמות, שם זה נעשה באמצעות התקשרות, שם זה מגובה במסכת שלמה של החלטות ממשלה שמגבות ומסדירות את הנושא - - -

דוד ביטן: שמה?

דוד ביטן: איזה החלטות בממשלה?

<חנן ארליך: החלטות ממשלה שמסדירות באיזה תחומים ומה יהיה האופן פעולה.

<חנן ארליך: זה לא קיים פה לגבי כל הפעילות - - -

דוד ביטן: קודם כל אם צריך החלטת ממשלה אין בעיה, נכניס החלטת ממשלה.

<חנן ארליך: אם רוצים לעשות מנגנון דומה למה שקיים בחטיבה להתיישבות זו אופרציה אחרת לגמרי.

דוד ביטן: שם בכלל אין לכם מה לדבר אפילו.

דוד ביטן: שם הכל עבר אליהם, הם עושים מה שהם רוצים, מה אתה מדבר.

דוד ביטן: ומדובר פה על 1.2 מיליארד.

דוד ביטן: מה יש פה, 2 מיליון ₪?

דוד ביטן: על מה אתם מדברים?

דוד ביטן: אתה מנהל תקדים.

דוד ביטן: אנחנו לא מטומטמים ולא נולדנו היום.

דוד ביטן: תקדים יש ותקדים חמור בהרבה יותר מהעניין הזה ושם הסכמתם.

דוד ביטן: אז פה פתאום אתם לא מסכימים.

דוד ביטן: תגיד שאתה לא מסכים, זה מקובל עליי גם כן.

יעקב מרגי: סכם את הדברים.

<חנן ארליך: ההסדרה בחטיבה להתיישבות היא שונה לחלוטין.

<חנן ארליך: ומעבר לזה שזה כיחידה נפרדת שיש לה החלטות ממשלה שמגבות את אופן הפעולה ובעיקר את אופן ההתקשרות איתה.

<חנן ארליך: הכל נעשה באמצעות התקשרות לפי החלטות ממשלה, לפי הסכמים מפורטים והכל מעוגן.

<חנן ארליך: פה אנחנו מדברים פשוט על תקצוב ישיר של גוף.

<חנן ארליך: אני מזכיר שיש למשל את סעיף 3(א) של חוק - - - התקציב שמדבר שכל המטרה שלו היא ליצור שוויוניות והסדרה שוויונית של תקצוב של גופים חוץ ממשלתיים.

<חנן ארליך: יש הוראות תק"מ, יש מגוון הוראות שמדברות על כלל תחומי התקצוב הממשלתיים ואין מצב שנותנים לגוף באופן ישיר כאשר הפעילות שהוא מקיים היא פעילות שכמותה גם נתמכת וגם מתקיימת ב- - -

דוד ביטן: אתם לא עושים, אין שום דבר, וכל דבר לוקח לכם שנה, והם לא מקבלים את כל הכסף.

דוד ביטן: ואפילו לא פה.

דוד ביטן: תביא את נציגת משרד הממשלה תראה מה היא תגיד לך.

דוד ביטן: מספיק כבר.

דוד ביטן: אתם לא עובדים, אין לכם יכולת לעבוד ב - - - מה אתם עושים?

דוד ביטן: תקציב דמי שאף אחד לא מקבל אותו ואין פעילות בזכות זה ואין כלום.

<קריאה: אבל זה לא לגמרי נכון.

דוד ביטן: מה אתם מעבירים מיליון ₪ בשנה באיחור.

דוד ביטן: מתי העבירו לכם 2.5 מיליון, תן לי פעם אחת, מתי?

<יעקב חגואל: 2.5 אף פעם.

דוד ביטן: אף פעם, אז מה, יש תקציב למה אתם לא מעבירים בכלל.

<קריאה: כי התקציב הזה לא - - -

דוד ביטן: - - - ציבורי - - -

יעקב מרגי: אם הכל היה תקין לא היה צריך חוק.

דוד ביטן: הייתי צריך חוק אם הכל היה בסדר?

דוד ביטן: מה אתם בכלל - - - הנצחה של הרצל, אתם לא מתביישים שעל זה צריך לרוץ ולהתעסק עם זה כל היום?

דוד ביטן: הלכתי איתכם, הלכתי לקראתכם, מה שתרצו, אמרתי, אבל אתם מביאים דבר שמעקר את החוק מתוכן.

דוד ביטן: אז לא צריך חוק.

דוד ביטן: לא צריך חוק.

דוד ביטן: עם כל המשחקים האלה לא צריך חוק.

יעקב מרגי: אנחנו אחרי התקדים - - -

דוד ביטן: אין בעיה אני אעביר את זה למושב הבא, אני אעביר את החוק בדיוק כמו שזה כתוב.

דוד ביטן: עם ה-6 מיליון ועם הכל, אני מוכן לזה.

<ניר אמסל: אדוני - - -

יעקב מרגי: דוד - - -

דוד ביטן: מה, לא קרה כלום, נחזור אחורה, אתם רוצים ועדת שרים, נביא ועדת שרים.

דוד ביטן: כל הכבוד, אני לא עובד בממשלה.

דוד ביטן: הלכתי, אמרתי, אני מוכן ללכת איתכם.

דוד ביטן: אבל אתם מביאים תיקונים שלא צריך חוק.

דוד ביטן: שמה, לא צריך שום דבר.

דוד ביטן: אם ימשיך המצב כפי שהיה, הכל בגלל מה?

דוד ביטן: בגלל שלא עבר ועדת שרים?

דוד ביטן: אז אני אומר לכם שהתקנון לא מחייב אותי לעבור ועדת שרים.

דוד ביטן: לא מחייב אותי.

דוד ביטן: זה שאני מסכים, בסדר.

דוד ביטן: אני הולך 95% עם הממשלה, 5% לא.

דוד ביטן: מה זה המשחקים האלה.

דוד ביטן: אתם מביאים לי תיקונים שהחוק לא שווה כלום, על זה דיברנו?

<ניר אמסל: חלילה וחס.

דוד ביטן: לא חייב שום דבר לממשלה, כלום.

יעקב מרגי: חכה, אני אתן לך.

דוד ביטן: לא ראיתי כזה דבר.

דוד ביטן: מביאים תיקונים שהחוק לא שווה כלום אז בשביל מה העניין, תחזיר את ה-6 מיליון.

יעקב מרגי: תגיד לי, אתה רוצה את החוק?

דוד ביטן: לא מאמין - - -

יעקב מרגי: רגע, אתה רוצה את החוק?

דוד ביטן: לא, לא רוצה.

דוד ביטן: אני רוצה את ה-6 מיליון וככה אני רוצה להעביר אותו מרגע זה.

דוד ביטן: מתי אתם רוצים בנובמבר להעביר?

דוד ביטן: בנובמבר נעביר.

דוד ביטן: אני לא ממהר לשום מקום.

דוד ביטן: ככה אתם רוצים, בבקשה.

דוד ביטן: מה אתם חושבים שאתם מפחידים אותי עם החלטת ועדת שרים.

דוד ביטן: תביאו ועדת שרים.

<חנן ארליך: לא עניין - - -

דוד ביטן: מה אתם רוצים אתה בא לפה - - - לתזז אותי, מה, שאני הבטחתי.

דוד ביטן: אבל לא הבטחתי שלא יהיה חוק.

דוד ביטן: זה אני לא הבטחתי אף פעם.

דוד ביטן: הבטחתי דבר כזה?

דוד ביטן: אמרתי שאני אלך איתכם לתיקונים כפי שאתם רוצים.

דוד ביטן: ביקשתי מ-6 מיליון, הורדתי.

דוד ביטן: אל תכתוב- - - אבל מביאים לי תיקונים שמעקרים את החוק מתוכן.

דוד ביטן: מה אני פראייר אתם חושבים, נולדתי היום, מה זה הדבר הזה.

יעקב מרגי: דוד,

דוד ביטן: לא, זה מעצבן אותי.

דוד ביטן: אתה נותן לעשות מה שהם רוצים מביאים לך הפוך לגמרי.

יעקב מרגי: סליחה, בואו תקשיבו.

יעקב מרגי: אני אמרתי בתחילת הדיון אנחנו אחרי כל ועדת שרים, אחרי התקדים, אחרי הכל.

יעקב מרגי: מונח בפנינו הנוסח שעבר בקריאה ראשונה.

יעקב מרגי: סביב הנוסח הזה - - -

דוד ביטן: אני רוצה לראות שוועדת שרים לא תעביר את זה.

דוד ביטן: בסדר?

דוד ביטן: פשוט מאוד נעשה את זה.

יעקב מרגי: רגע, אתם מבקשים 10 דקות?

<חנן ארליך: כן.

יעקב מרגי: אני מכריז הפסקה 10 דקות.

דוד ביטן: אתה מעביר אותי לחוק כשכבר אני קיים, אתה מעביר אותי לשם, אני לא קיים, בחייך מספיק כבר.

דוד ביטן: מעצבן אותי, דיי.

יעקב מרגי: דוד, וואלה כולה חוק של - - - אתה מעביר דברים, רפורמות ענק.

יעקב מרגי: [

דוד ביטן: נכון.

דוד ביטן: עכשיו רבתי עם ועדת חוץ וביטחון - - -

יעקב מרגי: תקשיבו, קחו 5 דקות, 10 דקות.

יעקב מרגי: אני ב-13:10 - - -

דוד ביטן: יש גבול, אתה אומר להם אני אלך איתכם, מורידים מפה מפה ומפה ולא נשאר כלום.

דוד ביטן: אז מה אני רק אני אבוא ואגיד - - - חוק הרצל.

יעקב מרגי: דוד, קחו את האולם פה.

יעקב מרגי: עוד 10 דקות בדיוק ב-13:15 אני פותח את הישיבה.

<מירב ישראלי: יש לי הצעה לפשרה, אתם רוצים לשמוע?

<ניר אמסל: כן אנחנו נשמח.

<מירב ישראלי: אולי אפשר ליצור זיקה בין שני התיקונים שאתם מציעים.

<מירב ישראלי: זאת אומרת להפנות בחוק הזה לחוק ההוא, לתיקון בחוק ההוא.

<מירב ישראלי: ככה לפחות זה יהיה ברור הדרך שבה הדברים נעשים.

<מירב ישראלי: לעשות זיקה בין שני החוקים.

<ניר אמסל: עליכם זה יהיה מקובל - - -

דוד ביטן: כל העיקרון, הרי הם שמים 2.5 מיליון, נכון?

דוד ביטן: לא רק אתם.

דוד ביטן: הם שמים כסף גם כן, כסף של הממשלה.

יעקב מרגי: דוד.

דוד ביטן: מה?

יעקב מרגי: אתה - - -

דוד ביטן: לא, הם לא שמים כסף?

דוד ביטן: - - -

יעקב מרגי: אבל אל תכעס - - -

דוד ביטן: הם לא מביאים 2.5 מיליון?

דוד ביטן: הם מביאים! זה לא רק אתם, אתם נהייתם בעלי הבית של הר הרצל, מה?

דוד ביטן: הם מביאים כסף גם כן.

דוד ביטן: כל הכבוד לכם.

דוד ביטן: אתם מביאים פחות, זה בטוח.

<ניר אמסל: אדוני היושב ראש, אני לא יכול להגיד אדוני היושב ראש, יש פה שני יושבי ראש פשוט - - -

יעקב מרגי: כבוד ואגו, תן למי שאתה רוצה.

יעקב מרגי: דוד, תן לנו.

יעקב מרגי: נשאלה פה שאלה.

יעקב מרגי: הצעת הפשרה של היועצת המשפטית של הוועדה נראית לכם?

<מירב ישראלי: אפשרות שנעשה - - -

<ניר אמסל: חנן, מה אתה אומר?

<חנן ארליך: כן.

יעקב מרגי: כן.

יעקב מרגי: מה ההשלכות של זה, בואי תסבירי לנו מה.

<מירב ישראלי: עקרונית יש פה - - -

יעקב מרגי: נשאר ההסתדרות הציונית, דוד.

<מירב ישראלי: השאלה איך עושים את זה - - -

דוד ביטן: איך נשאר?

<מירב ישראלי: רגע, שנייה, אני מנסה להסביר.

<מירב ישראלי: בעצם מה שמטריד את הממשלה באיזשהו מובן זה גם הנושא של התקצוב הישיר, באיזה מנגנון זה ייעשה.

<מירב ישראלי: אז אני רוצה לפתור את הבעיה הזאת.

<מירב ישראלי: זאת אומרת, אני רוצה שתהיה זיקה בין הסעיף הזה לדרך שהם מציעים אבל שבסעיף הזה תהיה הפניה, זאת אומרת יהיה ברור שיש קשר בין שני הדברים.

<מירב ישראלי: ואז אנחנו אומרים שבעצם אם אנחנו מפנים - - - אז ברור שכרגע ההסתדרות הציונית העולמית היא זו שמפעילה את זה, אני לא יודעת, אם בעתיד ירצו להעביר את זה למישהו אחר גם לזה אפשר למצוא פתרון - - -

יעקב מרגי: שישנו את החוק.

דוד ביטן: למי יעבירו את זה?

<מירב ישראלי: לא יודעת, אולי ירצו שמישהו יפעיל, לא יודעת.

דוד ביטן: יש אמנה.

יעקב מרגי: אולי הקרן החדשה תתחזק ותשלוט.

דוד ביטן: אולי, אולי הקרן החדשה.

דוד ביטן: יש להם תרומות מממשלת שוודיה, שהיא תממן את הרצל.

דוד ביטן: ממשלת ישראל לא מוכנה לממן את הרצל אז ממשלת שוודיה.

<מירב ישראלי: צריך למצוא פתרונות לכל הסיטואציות, זה מה שאני יודעת.

<מירב ישראלי: אז השאלה - - -

יעקב מרגי: ואז הנוסח יהיה - - - תציגי לנו.

<קריאה: אז אם אפשר חמש דקות לשבת- - -

<קריאה: תן לה לזרום - - - בוא ננסה - - -

יעקב מרגי: ב-13:15 אנחנו מתכנסים.

דוד ביטן: לא, 13:15 זה מאוחר, אני חייב לרוץ.

יעקב מרגי: חמש דקות?

יעקב מרגי: אז יאללה שבו חמש דקות.

יעקב מרגי: אנחנו פה נרגיע את דוד בינתיים, עצבנתם אותו.

דוד ביטן: לא, מביאים לי תיקונים לא נשאר כלום.

דוד ביטן: אני מחפש את החוק אני לא מוצא אותו, באמת.

דוד ביטן: לא מצאתי את החוק.

דוד ביטן: 2.5 מיליון באמת פה עשיתם לי, החטיבה להתיישבות 4 מיליארד מעבירים ככה.

דוד ביטן: לא יכולים להשאיר אותי ריק בגלל שהבטחתי.

דוד ביטן: (הישיבה נפסקה בשעה 12:48 ונתחדשה בשעה 12:57)

יעקב מרגי: אני פותח את ישיבת ועדת החינוך לאחר ההפסקה.

יעקב מרגי: מי מציג את ההסכמה?

<חנן ארליך: זה לא רק לפרוטוקול.

<חנן ארליך: עוד פעם כי אנחנו - - -

יעקב מרגי: אמרת, רשום - - -

<חנן ארליך: עמדת הממשלה להתנגד כל עוד זה לא אושר - - -

יעקב מרגי: קשה לך להציג, אתה רוצה מישהו שיציג?

<חנן ארליך: עכשיו אני אציג מה הנוסח שמבחינה מהותית הוא בעייתי והוא ונותן את המענה המבוקש.

<חנן ארליך: עצתנו היא לתקן את חוק בנימין זאב הרצל כך שבסעיף 13(א) אחרי המילים - - - אני אקרא את כל הסעיף.

<חנן ארליך: סעיף קטן א': "השתתפות אוצר המדינה בהפעלתו של חוק זה לרבות תקציב המלגות לפי סעיף 12, התקציב לתמיכה במוסדות ציבור הוא לפי סעיף קטן ג' ותקציב להתקשרות" אני כרגע אומר נוסח מקוצר - - -

<מירב ישראלי: יש שתי גרסאות.

<חנן ארליך: יש שתי גרסאות.

<חנן ארליך: מה שאני מציע, אנחנו מציעים: "תקציב להתקשרות לפי חוק מעמדן של ההסתדרות הציונית העולמית והסוכנות היהודית לארץ ישראל תקבע בחוק התקציב השנתי כמשמעותו בחוק יסודות התקציב"

<קריאה: תקציב להתקשרות עם מה - - -

<חנן ארליך: לפעילויות תמיכה.

<חנן ארליך: תקציב התקשרות - - -

<יעקב חגואל: שלא תהיה אי הבנה הוא לקח - - -

<חנן ארליך: פעולות בהר הרצל.

<חנן ארליך: פעולות הנצחה לזכר - - -

דוד ביטן: הנצחה ומורשת.

<מירב ישראלי: אתם רוצים להגיד מה כן ומה לא כי אתם אמרתם שאחזקה וזה לא.

<מירב ישראלי: בגלל שצריך להכניס את זה לנוסח של הסעיף אז קצת הסתבכנו עם זה.

<יעקב חגואל: אבל למה לא לקחת את הנוסח הזה.

<יעקב חגואל: חנן, קח את הנוסח הזה ותתקן אותו.

יעקב מרגי: על הנוסח הקיים תתקן את התיקונים.

<חנן ארליך: השתתפות אוצר המדינה - - - חוק זה, לרבות תקציב המלגות לפי סעיף 12, תקציב לתמיכה במוסדות ציבור לפי סעיף קטן ג' בתקציב התקשרות - - -

<מירב ישראלי: אולי נשים את זה - - - זה פשוט יותר קל מבחינה ניסוחית, מה שאנחנו עשינו בנוסח.

<מירב ישראלי: תסתכל על הקריאה הראשונה.

<מירב ישראלי: פשוט מבחינת נוסח זה יותר קל "וכן תכלול".

<חנן ארליך: וכן יכלול תקציב לפעילויות להנצחת זכרו של בנימין זאב הרצל בהר הרצל באמצעות התקשרות לפי חוק חובת המכרזים התשנ"ב 1992 ובהתאם לאמור בחוק מעמדן של ההתסדרות הציונית העולמית ושל הסוכנות היהודית לארץ ישראל תעי"ג, 52.

דוד ביטן: אני לא מבין את זה.

דוד ביטן: מה קשה לך- - -

<קריאה: בסדר, גם הוא לא מבין.

<קריאה: בוא תכניס את זה בתוך הנוסח הזה, נו.

יעקב מרגי: קח את הנוסח של הקריאה הראשונה, תקן לי אותו.

<ניר אמסל: את הבנת על מה אנחנו דיברנו.

<ניר אמסל: את כתבת את זה גם נכון?

<קריאה: יש לך נוסח שאת מציעה?

<מירב ישראלי: לא, אני לא כתבתי מה שחנן אמר קודם.

דוד ביטן: אתם רוצים שאני אנסח לכם.

דוד ביטן: תביא אני אנסח.

יעקב מרגי: היא תנסה לתרגם את ההבנות לתיקון בניסוח.

<מירב ישראלי: השתתפות אוצר המדינה והפעלתו של חוק זה, לרבות תקציב המלגות, תקציב לתמיכה - - -

דוד ביטן: איזה מלגות, ריבונו של עולם.

<חנן ארליך: זה פשוט מופיע בסעיף.

<קריאה: אני מוכן להציע הצעה.

יעקב מרגי: רגע, עוד לא התמודדנו עם הראשונה, אתה רוצה להביא את השנייה.

דוד ביטן: בקושי יש כסף לפעילות אתם רוצים עוד מלגות.

<מירב ישראלי: מה אתם רוצים להגיד לגבי הפעילות.

<חנן ארליך: אני רק אומר שהמילה התקשרות, צריך להגיד התקשרות לפי חוק חובת המכרזים אלא אם כן חושבים שזה מיותר.

<מירב ישראלי: השאלה אם אפשר להפנות - - -

<חנן ארליך: בהתאם לחוק מעמד.

<חנן ארליך: אמרנו להפנות לחוק המעמד, להזכיר אותו והחוק- - -

דוד ביטן: מה הקשר לחוק חובת המכרזים?

<חנן ארליך: שההתקשרות היא לפי דיני המכרזים.

<מירב ישראלי: השאלה אם אנחנו יכולים - -

דוד ביטן: שם התפשרתי איתכם - - -

<מירב ישראלי: - - שם זה גם לא נזכר הרי למעשה.

<חנן ארליך: אפשר להוריד את זה.

<חנן ארליך: התקשרות - - -

<ראובן שלום: והכל בהתאם לסעיף זה וזה בחוק המעמד.

<חנן ארליך: שתבוצע תקציב לפעילויות להנצחת זכרו של בנימין זאב הרצל שיבוצע באמצעות התקשרות - - -

<קריאה: שיבוצע על ידי ההסתדרות הציונית - - -

<קריאה: באמצעות חוק המעמד.

<קריאה: אני מציע לקחת את הנוסח - - -

<חנן ארליך: יש לנו עוד מחלוקת האם התקשרות תהיה רק עם ההסתדרות הציונית או גם - - -

יעקב מרגי: יש שלב מסוים שתהיה הכרעה.

<חנן ארליך: לא חייבים להסכים על הכל.

יעקב מרגי: תכתוב לי על זה את הניסוח.

יעקב מרגי: תביא לי אותו.

<חנן ארליך: אם אתה אומר התקשרות עם ההסתדרות הציונית העולמית לפי חוק המעמד זה אומר שלא תוכל לעשות את זה לפי התקשרות עם הסוכנות היהודית.

דוד ביטן: הסוכנות היהודית לא קשורה פה.

<חנן ארליך: בסדר, אם אין איתה פעילות ואין בעיה אז גם אין בעיה לא להזכיר אותה.

דוד ביטן: היא לא קשורה, אני אגיד לך למה.

דוד ביטן: יש פיצול בין ההסתדרות הציונית לזה, הם לקחו את הנושא של הרצל.

<יעקב חגואל: אם מחר המחוקק יכניס לחוק המעמד עוד תאגידים אחרים מה תעשה.

<חנן ארליך: זה נראה לי קצת רחוק כי חוק המעמד- - -

<יעקב חגואל: בגלל זה אני רוצה שיהיה כתוב ההסתדרות הציונית.

<חנן ארליך: זה חשש שהוא לא קיים לדעתי.

<חנן ארליך: החוק עוסק בשני גופים וההבחנה ביניהם - - -

<יעקב חגואל: אצלי הוא קיים, חנן.

<ניר אמסל: חנן, האמירה הזאת לכשלעצמה היא בעייתית.

<ניר אמסל: זה נראה כאילו אני רוצה לסנדל גם את המחוקק מלעשות - - - אנחנו לוקחים עכשיו נתון- - -

דוד ביטן: חנן, תבין, הסוכנות היהודית יש לה הרבה מאוד תפקידים.

דוד ביטן: את היתרה לקחת ההסתדרות הציונית.

דוד ביטן: בין השאר היא לקחה אחריות על הרצל.

דוד ביטן: אתה לא יכול להעביר את זה אליהם עכשיו באמצעות החוק הזה.

<חנן ארליך: לא, המטרה היא לא להעביר - - -

<ניר אמסל: הפוך.

<ניר אמסל: אנחנו אומרים שככה החלוקה היא כזאת שהרצל זה בסמכות - - - מי שמתעסק עם הנצחת הרצל זה ההסתדרות.

<ניר אמסל: בשל העובדה הזו - - -

<חנן ארליך: אני לא כותב סוכנות.

<חנן ארליך: אני רק אומר, התקשרות לפי סעיף 11 בחוק ה- - -

דוד ביטן: אתה לא עשית כלום אם אתה נותן לסוכנות לעשות את העבודה אז מה - - -

<ניר אמסל: לא נותנים.

<ניר אמסל: לא נותנים.

<ניר אמסל: תראה, רגע - - - חבר הכנסת ביטן, גם היום לפי החוק הזה, לכאורה, הסוכנות הייתה יכולה לבוא ולפנות ולבקש משאבים.

<ניר אמסל: גם היום.

<ניר אמסל: הם לא עושים את זה כי אמרת, החלוקה בין שני הגופים האלה היא ברורה.

<ניר אמסל: זה שאתה עכשיו מפנה לחוק שהוא כולל גם את ההסתדרות הציונית וגם את הסוכנות היהודית זה לא אוטומטית מכניס את הסוכנות היהודית.

<ניר אמסל: זה לא מכניס את הסוכנות היהודית כי גם היום הסוכנות היהודית, לכאורה, הייתה יכולה להתערב בזה.

<ניר אמסל: היא לא מתערבת.

דוד ביטן: ברגע שגם הסוכנות יכולה לעשות אז גם הסוכנות יכולה לעשות.

דוד ביטן: הם יכולים לקבל החלטה למי להעביר את הכסף.

דוד ביטן: החליטו עכשיו, רבו, עם ההסתדרות הציונית יגידו אנחנו מעבירים את הכסף לסוכנות.

דוד ביטן: זה משמעות של מה שהוא אומר.

דוד ביטן: זה לא מרימים כדורים באוויר ועכשיו - - -

<ניר אמסל: אדוני היושב ראש, חבר הכנסת ביטן, נקודת המוצא מראש- - -

<חנן ארליך: יש פעילות קיימת - - -

<ניר אמסל: נקודת המוצא היא שיש מפגש רצונות שאנחנו רוצים לעשות פעילות משותפת.

<ניר אמסל: אם כל הגופים לא רוצים לעשות פעילות משותפת אז זו בעיה אחרת וזו דילמה אחרת איך מסנדלים את הגופים, זו לא המטרה של התיקון.

דוד ביטן: - - - לכתוב הסתדרות ציונית בגלל שאני לא רוצה שהסוכנות תכנס לעניין הזה, זה הכל.

דוד ביטן: ואני לא מוכן שהממשלה תחליט מי מקבל.

דוד ביטן: זה אני לא מוכן.

<חנן ארליך: ולדעתי באמת זה עושה לך סדר.

<חנן ארליך: כי ברגע שאתה מזכיר את חוק המעמד זה אומר שזה על פי זה.

<חנן ארליך: משם אתה שואב את הכוח.

<חנן ארליך: אתה כותב ההסתדרות הציונית העולמית לפי חוק המעמד.

יעקב מרגי: הנוסח הקיים - - -

<ראובן שלום: בחוק בנימין זאב הרצל, ציון זכרו ופועלו, התשס"ד, 2004, בסעיף 13(א) בסופו יבוא: "ותכלול תקציב לפעילות השוטפת של מוסדות להנצחת זכרו", אני מציע להוסיף גם ופועלו, "של בנימין זאב הרצל שמפעילה ההסתדרות הציונית העולמית בהר הרצל בירושלים - המוזיאון והמדרשה, ובכלל זה - - -

דוד ביטן: המוזיאון והמדרשה אמרנו שלא יכנס.

<ניר אמסל: גם השוטפת - - -

<חנן ארליך: בלי השוטפת.

<חנן ארליך: הפעילות - - -

<ראובן שלום: אתם רוצים להוריד את המוזיאון והזה?

<מירב ישראלי: רגע, אז מורידים את השוטפת?

<ראובן שלום: עוד לא הגעתי לשוטפת.

<ראובן שלום: שמפעילה ההסתדרות הציונית העולמית.

יעקב מרגי: אמרת, אמרת שוטפת.

<מירב ישראלי: תכלול השתתפות - - -

<ראובן שלום: לא, חבר'ה, הפעילות השוטפת למטה מה שאנחנו מורידים את אחזקתם השוטפת.

<ראובן שלום: פעילות שוטפת כן, סיכמנו.

<ראובן שלום: אז אני חוזר.

<ראובן שלום: הפעילות השוטפת של המוסדות להנצחת זכרו של בנימין זאב הרצל שמפעילה ההסתדרות הציונית העולמית בהר הרצל בירושלים - - -

<חנן ארליך: קיימת.

<חנן ארליך: לא מוסדות להנצחה.

<חנן ארליך: פעילות שוטפת שמנציחה - - - קיימת ההסתדרות הציונית העולמית בהר הרצל.

<מירב ישראלי: להנצחה.

<ראובן שלום: להנצחת.

דוד ביטן: לא, להנצחה ומורשת.

דוד ביטן: תכניס את המילה מורשת.

<ראובן שלום: להנצחת זכרו, פועלו ומורשתו של בנימין זאב הרצל שמפעילה ההסתדרות הציונית העולמית - - -

<ניר אמסל: בהר הרצל בירושלים, זהו.

<מירב ישראלי: ובכלל זה - - -

<ראובן שלום: ובכלל זה השתתפות בפעולות הדרכה וחינוך, אני הורדתי את האחזקה, שמתקיימות בהם וכן השתתפות במימון פעולות נוספות לרבות בהר הרצל שהממשלה תחליט עליהן ושתבצע ההסתדרות הציונית העולמית.

<ניר אמסל: למה לרבות בהר הרצל?

<ראובן שלום: כי אם הממשלה מחליטה מחר - - -

יעקב מרגי: אז היא החליטה.

<ראובן שלום: תחליט מחר שאנחנו עושים פעילות והיא חורגת, היא בבית ספר במקום מסוים - - -

<ניר אמסל: אז היא תחליט אז היא תעשה את זה איתך.

יעקב מרגי: היא תחליט שזה איתך.

יעקב מרגי: מה אתה עכשיו רוצה, היא תחליט - - - למה לרבות?

<ראובן שלום: לרבות כי פה זה רק הר הרצל.

<ראובן שלום: אם הממשלה מחליטה מחר שני מטר מההר - - -

<חנן ארליך: אז יש לך את המורשת - - -

דוד ביטן: תוריד, תוריד את זה.

<ניר אמסל: נכון.

<ניר אמסל: אנחנו יכולים לציין בהר הרצל בירושלים בעיקרון ואז זה כולל את הכל, את כל הפעילות ש- - -

יעקב מרגי: לא, מה פתאום, ואם יקימו הר הרצל בתל אביב, מה?

<ניר אמסל: לא, אמרתי הפוך, הר הרצל בירושלים.

חיים ילין: אתה ראית בתל אביב - - -

יעקב מרגי: אתה יודע ממה חוששים פה ?

חיים ילין: אפילו אצלנו בנגב אין הר.

<ניר אמסל: אני יכול לחזור על זה רגע כדי שאני אבין?

יעקב מרגי: לא הוא עוד לא סיים.

<ראובן שלום: אני משאיר השתתפות במימון פעולות נוספות בהר הרצל שהממשלה תחליט עליהן ושתבצע ההסתדרות הציונית העולמית.

יעקב מרגי: מירב.

<מירב ישראלי: אז איפה החוק של ה - - -

<ניר אמסל: לא צריך את חוק ההסדרה.

<ראובן שלום: והכל בהתאם לסעיף 11 משהו בחוק מעמדם של ההסתדרות הציונית העולמית.

דוד ביטן: הלאה, זהו?

יעקב מרגי: טוב.

יעקב מרגי: רבותיי, אתם - - -

<ראובן שלום: אם יש לכם את חוק הרצל.

<ראובן שלום: אני פונה עכשיו למשרד המשפטים ומשרד האוצר.

<ראובן שלום: פשוט - - -

יעקב מרגי: רגע אדוני, עזוב לי עכשיו, יש לי דקה וחצי.

יעקב מרגי: סמכתם עליכם שעה, זה מה שקיבלתי, כלום, גורנישט.

יעקב מרגי: תנו לי רגע, תקשיבו טוב טוב.

יעקב מרגי: הרציונל של מה שהוא הקריא מקובל עליכם נכון?

יעקב מרגי: אתם לא מסכימי עיקרה, תלויה וזה.

יעקב מרגי: אחרי כל זה זה הרציונל, מובן?

יעקב מרגי: מובן לכם?

יעקב מרגי: תודה רבה.

יעקב מרגי: אנחנו מסמיכים את היועצת המשפטית - - -

<מירב ישראלי: אני אגיד רק את העקרונות כדי שאני אדע - - - את הניסוח בלאו הכי זה אני אגיד לאנשי ההסתדרות.

<מירב ישראלי: הניסוח עובר ניסוח של הנסחית, ולכן הוא עוד יעבור שינוי בכל מקרה.

<מירב ישראלי: בעצם מה שאנחנו אומרים זה שיהיה במסגרת התקציב שהמדינה נותנת יהיה גם תקציב עבור מימון פעילות שוטפת לצורך לא מוסדות אלא להנצחת זכרו, פועלו ומורשתו של בנימין זאב הרצל שמפעילה ההסתדרות הציונית בירושלים והר הרצל ופעולות נוספות.

<מירב ישראלי: והכל לפי סעיף 11(א), נדמה לי, לחוק המעמד.

<מירב ישראלי: הניסוח עוד ייעשה, אבל זה העקרונות.

יעקב מרגי: תודה רבה רבותיי.

יעקב מרגי: אנחנו מסכמים.

יעקב מרגי: זה הסיכום.

יעקב מרגי: מי בעד הניסוח כפי שהוא.

יעקב מרגי: מי מתנגד?

יעקב מרגי: בעד – פה אחד <הצעת חוק בנימין זאב הרצל (הנצחת זכרו ופועלו) (תיקון מס' 2) (השתתפות במימון פעילות מוסדות ההנצחה), התשע"ז-2017, אושרה.

יעקב מרגי: > .

יעקב מרגי: אין מתנגדים, אין נמנעים.

יעקב מרגי: ההצעת חוק הוכנה לקריאה שנייה ושלישית.

יעקב מרגי: תודה רבה הישיבה נעולה.